టకం పారియో

టకం పారియో అరుణాచల్ ప్రదేశ్ రాష్ట్రానికి చెందిన రాజకీయ నాయకుడు. ఆయన అరుణాచల్ ప్రదేశ్ శాసనసభకు పాలిన్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై పెమా ఖండు మంత్రివర్గంలో ప్రజారోగ్య ఇంజనీరింగ్, విపత్తు నిర్వహణ శాఖల మంత్రిగా పని చేశాడు.
రాజకీయ జీవితం
టకం పారియో పీపుల్స్ పార్టీ ఆఫ్ అరుణాచల్ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009 శాసనసభ ఎన్నికలలో పీపీఏ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి బాలో రాజా పై 5,326 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2014 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి ఏకగ్రీవంగా ఎమ్మెల్యేగా ఎన్నికై, ప్రజారోగ్య ఇంజనీరింగ్, విపత్తు నిర్వహణ శాఖల మంత్రిగా పని చేశాడు.

టకం పారియో 2019 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బాలో రాజా చేతిలో 730 ఓట్ల తేడాతో ఓడిపోయాడు. ఆయన 2024 శాసనసభ ఎన్నికలకు ముందు భారతీయ జనతా పార్టీలో చేరాడు.

మూలాలు

వర్గం:అరుణాచల్ ప్రదేశ్ రాజకీయ నాయకులు
వర్గం:అరుణాచల్ ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు